|  |  |  |  |
| --- | --- | --- | --- |
|  | |  | |
|  | |
|  | |
|  | |
|  | |
|  | | | |
|  | | **R O Z D E Ľ O V N Í K** | |
|
|
|
|  | |
| **Váš list číslo/zo dňa** | **Evidenčné číslo** | **Vybavuje** | **Dátum** |
|  |  | JUDr. Almanová | 12. 3. 2024 |
|  |  |  |  |

**Vysvetlenie INFORMáCIí II.**

Predmet zákazky s názvom **„Oprava odvodnenia na moste ev.č. D1-220 Podtureň“.**

Oznámenie o  vyhlásení verejného obstarávania bolo uverejnené v Úradnom vestníku Európskej únie č. 37/2024 zo dňa 21.02.2024 pod označením 107362-2024 a vo Vestníku verejného obstarávania č. 38/2024 zo dňa 22.02.2024 pod označením 5837-MSP (ďalej len „Oznámenie“).

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) poskytuje na základe otázok záujemcu nasledovné informácie:

(Pozn.: verejný obstarávateľ obsahovo ani významovo neupravoval otázky záujemcov.)

**Otázka č. 1:**

*„Na preukázanie splnenia podmienok účasti podľa § 34 ods. 1 písm. d) v nadväznosti na § 35 ZVO verejný obstarávateľ požaduje preukázať platný certifikát kvality ISO 9001 Systém riadenia kvality pre oblasť rovnakú alebo podobnú ako predmet zákazky.*

*Splní uchádzač túto podmienku účasti, ak predloží platný certifikát ISO 9001 v predmete komplexná stavebná činnosť, obchodná činnosť v oblasti stavebníctva?****“***

**Odpoveď verejného obstarávateľa:**

Certifikát ISO 9001 je potrebné preukázať v zmysle oznámenia pod označením č. 5837 – MSP Systém riadenia kvality pre oblasť rovnakú alebo podobnú ako predmet zákazky. Ak sa komplexnou stavebnou činnosťou myslí aj oblasť inžinierske stavby, tak áno.

**Otázka č. 2:**

*„Verejný obstarávateľ stanovil lehotu viazanosti ponúk 9 mesiacov od uplynutia lehoty na predkladanie ponúk. Navrhujeme , aby verejný obstarávateľ stanovil lehotu viazanosti na konkrétny dátum.****“***

**Odpoveď verejného obstarávateľa:**

Verejný obstarávateľ ponechá lehotu stanovenú v mesiacoch, čo je plne v súlade so zákonom o verejnom obstarávaní.

**Otázka č. 3:**

*„Žiadame verejného obstarávateľa o vysvetlenie, či sú materiály, výrobky, práce, rozmery a množstvá definované v dodaných podkladoch obstarávania vo výkaze výmer v súlade s projektovou dokumentáciou a zároveň v súlade so skutočnosťou.“*

**Odpoveď verejného obstarávateľa:**

Ak uchádzač napriek kontrole projektanta a taktiež verejného obstarávateľa zistil nejakú konkrétnu nezrovnalosť, tak tento priestor pred termínom podania ponuky je vyhradený na prípadné dopytovanie sa a ozrejmenie súťažných podkladov. Súťažné podklady platia v plnom znení. Zvlášť dávame do pozornosti B.2 SPÔSOB URČENIA CENY body:

2. Celková cena, t. j. cena za celý predmet zákazky (diela) bude zahŕňať náklady na dopravu, všetky materiály, technológie, práce, skúšky atď., ktoré sú podľa zadávacej dokumentácie, technicko-kvalitatívnych podmienok, technických a legislatívnych noriem nevyhnutné na zhotovenie diela a jeho uvedenie do prevádzky.

9. Je výhradnou povinnosťou záujemcu, aby si dôsledne preštudoval súťažné podklady, projektovú dokumentáciu poskytnutú na vypracovanie ponuky a všetky vysvetlenia/doplnenia k súťažným podkladom poskytnuté v priebehu súťaže a taktiež, aby si obstaral spoľahlivé informácie súvisiace s akýmikoľvek a všetkými podmienkami a záväzkami, ktoré môžu akýmkoľvek spôsobom ovplyvniť cenu a charakter ponuky alebo realizáciu diela. Navrhovaná cena musí byť stanovená podľa platných predpisov a oceneného súpisu prác jednotlivých stavebných objektov. Ponukovú cenu uchádzač musí zosúladiť s písomnou aj výkresovou časťou súťažných podkladov.

**Otázka č. 4:**

*„Súčasťou ponuky má byť návrh zmluvy o dielo vrátane požadovaných príloh. Žiadame verejného obstarávateľa, aby jednoznačne uviedol, ktoré prílohy návrhu zmluvy o dielo majú byť súčasťou ponuky.“*

**Odpoveď verejného obstarávateľa:**

Súčasťou ponuky uchádzača majú byť o. i. nasledovné prílohy Zmluvy:

1. Harmonogram postupu a trvania prác

2. Ocenený výkaz výmer

3. Opis predmetu zákazky (bez prílohy č. 1 k časti B. 1 - Projektová dokumentácia)

4. Spôsob určenia ceny

5. Zoznam subdodávateľov a podiel subdodávok

9. Čestné vyhlásenie o plnení povinnosti sociálneho verejného obstarávania

**Otázka č.5:**

*„V zmysle návrhu zmluvy o dielo bod 5.5 "5.5 Z každej fakturovanej sumy za vykonané práce na Diele, predstavujúcej časť z ceny za vykonanie Diela bez DPH uvedenej v Čl. III bod 3.1 Zmluvy, zadrží Objednávateľ 5% (päť percent) (ďalej len „Zádržné“). "*

*Umožní verejný obstarávateľ po protokolárnom odovzdaní diela nahradiť zádržné bankovou zárukou? Navrhujeme doplniť túto možnosť do návrhu zmluvy o dielo.“*

**Odpoveď verejného obstarávateľa:**

Nie, verejný obstarávateľ neumožní po protokolárnom odovzdaní diela nahradiť zádržné bankovou zárukou.

**Otázka č. 6:**

*„K bodu 2.6. návrhu zmluvy o dielo, podľa posledného odseku tohto bodu, ktorý upravuje zmenu lehoty pre zhotovenie diela „Objednávateľ nie je povinný súhlasiť s predĺžením Celkovej lehoty vykonania Diela...“.*

*Žiadame verejného obstarávateľa o vysvetlenie nároku Zhotoviteľa na predĺženie lehoty v prípade vzniku prekážky na strane Objednávateľa, ktorá bude mať dopad na konečný termín pre zhotovenie diela. Podľa názoru Zhotoviteľa tento nárok nemôže byť podmienený súhlasom Objednávateľa (súvis aj so znením bodov 2.7. a 2.8. a 2.12.).“*

**Odpoveď verejného obstarávateľa:**

Verejný obstarávateľ má za to, že ustanovenia Zmluvy o dielo „Oprava odvodnenia na moste ev.č. D1-220 Podtureň“ (ďalej len „Zmluva“) jasne upravujú podmienky predĺženia Celkovej lehoty vykonania Diela. Je v záujme objednávateľa čo najskôr a v požadovanej kvalite mať zhotovené Dielo. Verejný obstarávateľ trvá na svojej podmienke, že k predĺženiu lehoty vykonania Diela môže prísť až po odsúhlasení objednávateľom.

**Otázka č. 7:**

*„K bodu 2.8. návrhu zmluvy o dielo, k zneniu bodu navrhujeme jeho doplnenie na konci bodu o nový odsek, ktorý upravuje nárok Zhotoviteľa na úhradu nákladov súvisiacich s prerušením vykonávania diela v prípade prekážky z dôvodov na strane Objednávateľa. Na strane Zhotoviteľa v týchto prípadoch spravidla dochádza k navýšeniu nákladov, ktoré by za riadneho chodu veci nevznikli:*

*"......... Prerušenie prác z dôvodu Prekážky nemá vplyv na cenu za vykonanie Diela uvedenú v Čl. III Zmluvy. V prípade zmeny rozsahu Diela z dôvodov Prekážok, sa Zmluvné strany zaväzujú postupovať v súlade s Čl. I bod 1.3 Zmluvy.*

*V prípade prerušenia prác na diele z dôvodov na strane Objednávateľa, Zhotoviteľ má nárok na úhradu nákladov spojených s prerušením vykonávania Diela."*

**Odpoveď verejného obstarávateľa:**

Verejný obstarávateľ nebude meniť znenie Zmluvy a trvá na jej pôvodnom znení predloženom ako B.3 OBCHODNÉ PODMIENKY PLNENIA PREDMETU ZÁKAZKY súťažných podkladov.

**Otázka č. 8:**

*„K bodu 14.7. a 14.8. návrhu zmluvy o dielo navrhujeme vypustenie bodov, tj. možnosť jednostranného skončenia zmluvného vzťahu výpoveďou zo strany Objednávateľa bez uvedenia dôvodov*

*Zmluvný vzťah, v záujme právnej istoty strán, v prípade, ak si účastníci zmluvy riadne a včas plnia svoje záväzky, by sa mal jednostranne ukončiť iba z kvalifikovaných dôvodov, nie bezdôvodne. Výpoveďou bez kvalifikovaného dôvodu sa presúva riziko na stranu Zhotoviteľa (napr. zmluvné vzťahy na zabezpečenie realizácie Diela a pod.).“*

**Odpoveď verejného obstarávateľa:**

Ide o štandardné ustanovenie v zmluvách verejného obstarávateľa, ktoré nie je v rozpore s právnymi predpismi. Verejný obstarávateľ trvá na znení Zmluvy.

**Otázka č. 9:**

*„Žiadame verejného obstarávateľa o potvrdenie, že všetky podmienky, pripomienky a vyjadrenia dotknutých správcov IS ako aj ostatných účastníkov stavebného konania uvedené v zväzku „E\_Doklady” súťažných podkladov sú zohľadnené a zapracované vrámci súťažného výkazu výmer.“*

**Odpoveď verejného obstarávateľa:**

Ako je toho času verejnému obstarávateľovi známe tak uchádzač nepríde do kontaktu s IS (inžinierske siete) a ani nie sú predmetom PD (projektová dokumentácia) ako uvádza uchádzač.

**Otázka č. 10:**

*„V časti B.I OPIS PREDMETU ZÁKAZKY sa v odseku 6. Ostatné požiadavky na predmet zákazky uvádza:*

*Uchádzač predloží do ponuky Harmonogram postupu a trvania prác, (ďalej len „harmonogram prác”) v ktorom je uchádzač povinný dĺžku trvania prác podľa svojho návrhu vyjadriť počtom dni potrebných na zrealizovanie jednotlivých čiastkových prác (nie uvedenim konkrétnych mesiacov (napr. april), alebo konkrétnych dátumov (napr. 1.4.). Zároveň uchádzač do harmonogramu zapracuje požadované mílniky stavby, uvedené v tab. č. 1. Takto spracovaný grafický harmonogram prác bude obsahovať stručný popis jednotlivých prác s uvedením ich časovej postupnosti a nadväznosti v zmysle projektovej dokumentácie. Návrh harmonogramu prác predloží uchádzač v elektronickej forme vo formáte Excel.*

*Vzhľadom na skutočnosť, že obstarávateľ požaduje spracovať grafický harmonogram s popisom jednotlivých prác s uvedením ich časovej postupnosti a nadväznosti (t.j. Gantov diagram) sa domnievame, že by ho bolo vhodnejšie spracovať vo formáte MS-Project.*

*Akceptuje verejný obstarávateľ spracovanie požadovaného harmonogramu vo formáte MS-Project ?“*

**Odpoveď verejného obstarávateľa:**

Áno za dodržania nasledovného: „Uchádzač predloží do ponuky Harmonogram postupu a trvania prác, (ďalej len „harmonogram prác“) v ktorom je uchádzač povinný dĺžku trvania prác podľa svojho návrhu vyjadriť počtom dní potrebných na zrealizovanie jednotlivých čiastkových prác (nie uvedením konkrétnych mesiacov (napr. apríl), alebo konkrétnych dátumov (napr. 1.4.). Zároveň uchádzač do harmonogramu zapracuje požadované míľniky stavby, uvedené v tab. č. 1. Takto spracovaný grafický harmonogram prác bude obsahovať stručný popis jednotlivých prác s uvedením ich časovej postupnosti a nadväznosti v zmysle projektovej dokumentácie.“

**Otázka č. 11:**

*„V bode 7.3. Sanácia povrchov sa uvádza: „Povrchy nosnej konštrukcie ako aj spodnej stavby, pilierov, vykazujú y lokálnyph miestach degradáciou krycej vrstvy, odhalenú a skorodovanú výstuž. Všetky tieto miesta na nosnej konštrukcii aj spodnej stavbe sa opravia...*

*Keďže z projektovej dokumentácie nie je možné jednoznačne určiť presnú lokalizáciu a rozsah jednotlivých sanovaných betónových povrchov žiadame obstarávateľa, aby z dôvodu zachovania princípov jednoznačnosti, transparentnosti, nediskriminácie a rovnakého zaobchádzania jednoznačne stanovil presnú lokalizáciu sanovaných plôch, kvantifikovaných položkami KP 13070708, 13071513, 13090808, 13091513, 13100808, 13101513 a 13101808 (prípadne poskytol dokumentáciu z pasportizácie lokálnych porúch mosta Dl-220 Podtureň).“*

**Odpoveď verejného obstarávateľa:**

Predmetom sanácie budú len najviac poškodené miesta v rozsahu výkazu výmer. Poškodené miesta je možné lokalizovať v rámci odporúčanej obhliadky stavby v zmysle časti A1 POKYNY PRE UCHÁDZAČOV súťažných podkladov bod 11.2 „Záujemcom sa odporúča vykonať obhliadku miesta plnenia predmetu zákazky, aby si sami overili a získali informácie nevyhnutné na prípravu a spracovanie ponuky. Výdavky spojené s obhliadkou miesta plnenia predmetu zákazky idú na ťarchu záujemcu.“. Verejný obstarávateľ má za to, že výmery v rámci výkazu výmer reflektujú dostatočne stav mosta. Projektová dokumentácia uvažuje s lokálnou sanáciou na každej podpere a na nosnej konštrukcii lokálne, najmä v okolí mostných záverov čo je opäť možné lokalizovať v rámci odporúčanej prehliadky stavby.

**Otázka č. 12:**

*„Keďže pomocné výpočty uvedené v podrobnom výkaze výmer neposkytujú informáciu o počte a dielčich rozsahoch jednotlivých lokálnych porúch, žiadame obstarávateľa, aby z dôvodu zachovania princípov jednoznačnosti, transparentnosti, nediskriminácie a rovnakého zaobchádzania zverejnil podporné výpočty k stanoveniu výmery položiek KP 13071513, 13091513 a 13101513.“*

**Odpoveď verejného obstarávateľa:**

Predmetom sanácie budú len najviac poškodené miesta v rozsahu výkazu výmer. Poškodené miesta je možné lokalizovať v rámci odporúčanej obhliadky stavby v zmysle časti A1 POKYNY PRE UCHÁDZAČOV súťažných podkladov bod 11.2 „Záujemcom sa odporúča vykonať obhliadku miesta plnenia predmetu zákazky, aby si sami overili a získali informácie nevyhnutné na prípravu a spracovanie ponuky. Výdavky spojené s obhliadkou miesta plnenia predmetu zákazky idú na ťarchu záujemcu.“. Verejný obstarávateľ má za to, že výmery v rámci výkazu výmer reflektujú dostatočne stav mosta. Projektová dokumentácia uvažuje s lokálnou sanáciou na každej podpere a na nosnej konštrukcii lokálne, najmä v okolí mostných záverov čo je opäť možné lokalizovať v rámci odporúčanej prehliadky stavby.

**Otázka č. 13:**

*„Vo výkaze výmer sa nachádza položka 45.00.00 00030705 Zhotovovacie alebo zaistbvacie lešenia, ktorá je kvantifikovaná všeobecne, ako 1 súbor.*

*Keďže z projektovej dokumentácie nie je možné jednoznačne určiť presnú lokalizáciu a rozsah jednotlivých sanovaných betónových povrchov žiadame obstarávateľa, aby z dôvodu zachovania princípov jednoznačnosti, transparentnosti, nediskriminácie a rovnakého zaobchádzania jednoznačne stanovil presný rozsah nevyhnutných lešenárskych konštrukcií (príp. zdvíhacej techniky).“*

**Odpoveď verejného obstarávateľa:**

Predmetom sanácie budú len najviac poškodené miesta v rozsahu výkazu výmer. Poškodené miesta je možné lokalizovať v rámci odporúčanej obhliadky stavby v zmysle časti A1 POKYNY PRE UCHÁDZAČOV súťažných podkladov bod 11.2 „Záujemcom sa odporúča vykonať obhliadku miesta plnenia predmetu zákazky, aby si sami overili a získali informácie nevyhnutné na prípravu a spracovanie ponuky. Výdavky spojené s obhliadkou miesta plnenia predmetu zákazky idú na ťarchu záujemcu.“. Verejný obstarávateľ má za to, že výmery v rámci výkazu výmer reflektujú dostatočne stav mosta. Projektová dokumentácia uvažuje s lokálnou sanáciou na každej podpere a na nosnej konštrukcii lokálne, najmä v okolí mostných záverov čo je opäť možné lokalizovať v rámci odporúčanej prehliadky stavby.

**Otázka č. 14:**

*„Žiadame obstarávateľa o stanovenie požadovaných parametrov prevádzkového oplotenia / zásteny kvantifikovaného položkou KP 00060121?“*

**Odpoveď verejného obstarávateľa:**

Vytvorenie zásteny počas celého trvania stavby v zmysle položky č. 00060121 „Zariadenie staveniska, prevádzkové, oplotenie staveniska“ má byť dočasná konštrukcia, ktorá zabezpečí zákryt pracoviska formou zásteny, aby presmerovaná doprava nebola obmedzovaná nepozornosťou vodičov, ktorí by namiesto sledovania dopravnej situácie sledovali realizovanú opravu. Dočasná konštrukcia musí byť realizovaná tak, aby neohrozila presmerovanú dopravu a taktiež okolie stavby.

**Otázka č. 15:**

*„Keďže z projektovej dokumentácie to jednoznačne nevyplýva žiadame obstarávateľa, aby z dôvodu zachovania princípov jednoznačnosti, transparentnosti, nediskriminácie a rovnakého zaobchádzania jednoznačne stanovil hrúbku steny oceľového zberného potrubia.“*

**Odpoveď verejného obstarávateľa:**

Hrúbka steny oceľového potrubia v položke č. 10/45.11.11/05020881 „Vybúranie konštrukcií a demontáže, vonkajších oceľových potrubí do šrotu“ je nasledovná:

- pre DN 150 – hrúbka rúry 6,5 mm

- pre DN 250 – hrúbka rúry 9 mm

- pre DN 350 – hrúbka rúry 12 mm.

**Otázka č. 16:**

*„V návrhu Zmluvy bod 15.7. sa uvádza, že neoddeliteľnou súčasťou Zmluvy je okrem iného aj Príloha č. 9 Čestné vyhlásenie o plnení povinnosti sociálneho verejného obstarávania, avšak v SP sa táto Príloha č. 9 nenachádza. Žiadame verejného obstarávateľa o odpoveď, či má táto Príloha č. 9 byť súčasťou Zmluvy v predloženej ponuke, ak áno, žiadame verejného obstarávateľa o jej doplnenie.“*

**Odpoveď verejného obstarávateľa:**

Príloha 9. Čestné vyhlásenie o plnení povinnosti sociálneho verejného obstarávania Zmluvy má byť súčasťou ponuky uchádzača. V prílohe tohto vysvetlenia informácií č. 2 prikladáme predmetnú prílohu.

**Otázka č. 17:**

*„Môže verejný obstarávateľ doplniť výkres priečneho rezu mostovky pre potreby prípravy a spracovania ponuky.“*

**Odpoveď verejného obstarávateľa:**

Výkres priečneho rezu mostovky nie je súčasťou projektovej dokuemntácie, pretože pre technický návrh predmetu zákazky nie je potrebný. Verejný obstarávateľ prikladá k súťažným podkladom priečny rez z pôvodnej dokumentácie mosta ev.č. D1-220 za účelom informácie o výške a šírke nosnej konštrukcie.

**Otázka č. 18:**

„*Môže verejný obstarávateľ doplniť výkres pôdorysu nosnej konštrukcie, v ktorom sú určené rozostupy odvodňovačov?“*

**Odpoveď verejného obstarávateľa:**

V projektovej dokumentácii nie sú uvedené rozostupy odvodňovačov z dôvodu, že oprava odvodnenia mosta rešpektuje polohy jestvujúcich odvodňovačov. Ich vzdialenosť nemá vplyv na technické riešenie odvodnenia mosta. Podrobné riešenie jednotlivých prvkov odvodnenia bude súčasťou DVP a VTD v súlade s konkrétne navrhnutými typmi jednotlivých prvkov odvodnenia.

Verejný obstarávateľ nedoplní rozstupy odvodňovačov do výkresu pôdorysu.

**Otázka č. 19:**

„*Na základe obhliadky pod mostnou konštrukciou máme zato, že rozsah sanácii na nosnej konštrukcii mosta je nepostačujúci a nezohľadňuje skutočný stav poškodení.*

*Upraví VO výkaz výmer a tým pádom aj celkovú lehotu výstavby?“*

**Odpoveď verejného obstarávateľa:**

Nie, Verejný obstarávateľ má za to, že rozsah sanácií určený projektovou dokumentáciou a výkazom výmer je dostatočný.

**Otázka č. 20:**

„*Na základe obhliadky pod mostnou konštrukciou máme zato, že rozsah sanácii na pilieroch mosta je nepostačujúci a nezohľadňuje skutočný stav poškodení.*

*Upraví VO výkaz výmer a tým pádom aj celkovú lehotu výstavby?“*

**Odpoveď verejného obstarávateľa:**

Nie, Verejný obstarávateľ má za to, že rozsah sanácií určený projektovou dokumentáciou a výkazom výmer je dostatočný.

**Otázka č. 21:**

*„V súťažných podkladoch nie je Špecifikovaná povrchová úprava a farebný odtieň odvodňovacieho potrubia.*

*Doplní VO do súťažných podkladov povrchovú úpravu a farebný odtieň odvodňovacieho potrubia?“*

**Odpoveď verejného obstarávateľa:**

Odvodňovacie potrubie ako aj každý výrobok zabudovaný v rámci Diela podlieha platným normám a predpisom, ktoré je uchádzač povinný vo svojej ponuke zohľadniť.

Pre potrubné systémy sa navrhnú materiály, ktoré majú preukázané vlastnosti s ohľadom starnutia materiálu odskúšané pre životnosť 30 rokov (vrátane UV stability).

Potrubný systém musí obsahovať čistiace kusy v zmysle TP 063.

Všetky súčasti odvodňovacieho potrubia musia byť viditeľne trvalo označené podľa požiadaviek normy.

Potrubné systémy sa navrhujú s farebnosťou, ktorú zabezpečuje farebnosť základného materiálu (bez dodatočných náterov).

Spájanie potrubí navzájom, prípadne potrubia s tvarovkami sa nesmie navrhovať na tupo s použitím kovových alebo gumených objímok alebo presuvných spojov. Povoľuje sa navrhovať iba hrdlové tesnené spoje.

Závesné systémy musia zabezpečovať dostatočnú tuhosť potrubia v pozdĺžnom aj priečnom smere. V prípade netuhých závesov (vytváraných zo subtílnych kruhových tyčí) musia mať tuhosť v priečnom smere zabezpečenú ich zošikmením s odklonom od zvislice min. 30°.

Oceľové príslušenstvo potrubného odvodnenia (závesy potrubia zo závitových tyčí, prípadne z hladkých tyčí a ich kotevné prvky, objímky, prípadné iné spojovacie prvky) sa navrhuje z nekorodujúceho materiálu, z nerezovej ocele triedy min. A4.

Vnútorný povrch rúry musí byť odolný voči posypovým soliam.

S pozdravom

**Mgr. Zuzana Malček**  
vedúca odboru verejného obstarávania

Príloha:

Príloha č. 9. Čestné vyhlásenie o plnení povinnosti sociálneho verejného obstarávania

Príloha č. 1 Priečny rez pôvodnej dokumentácie mosta ev.č. D1-220